ตลาดหุ้นเอเชียปรับตัวลงภาคบ่ายนี้ เหตุหุ้นพลังงานร่วง-ข้อมูลศก.จีนชะลอตัว
ตลาดหุ้นเอเชียส่วนใหญ่อ่อนตัวลงในการซื้อขายภาคบ่ายวันนี้ เนื่องจากราคาน้ำมันที่ร่วงลงจนส่งผลให้หุ้นกลุ่มพลังงานปรับตัวลงตามไปด้วย รวมทั้งหุ้นกลุ่มสินค้าโภคภัณฑ์ที่ปรับตัวลงตามราคาสินแร่เหล็ก
8 ธ.ค. 2558

ผู้สื่อข่าวรายงานว่า ตลาดหุ้นเอเชียส่วนใหญ่อ่อนตัวลงในการซื้อขายภาคบ่ายวันนี้ เนื่องจากราคาน้ำมันที่ร่วงลงจนส่งผลให้หุ้นกลุ่มพลังงานปรับตัวลงตามไปด้วย รวมทั้งหุ้นกลุ่มสินค้าโภคภัณฑ์ที่ปรับตัวลงตามราคาสินแร่เหล็ก
โดยดัชนี FBMKLCI ตลาดหุ้นมาเลเซียปิดภาคเช้าที่ 1,670.23 จุด ลดลง 1.77 จุด, -0.11% ดัชนี HSI ตลาดหุ้นฮ่องกงปิดภาคเช้าที่ 21,829.13 จุด ลดลง 374.09 จุด, -1.68%
ขณะที่ข้อมูลเศรษฐกิจจีนที่ได้มีการเปิดเผยในวันนี้ ได้แก่ สำนักงานศุลกากรจีนเปิดเผยในวันนี้ว่า การค้าต่างประเทศของจีนในเดือนพ.ย.ปรับตัวลง 4.5% เมื่อเทียบรายปี สู่ระดับ 2.16 ล้านล้านหยวน (3.37 แสนล้านดอลลาร์) ซึ่งลดลงเป็นเดือนที่ 9 ติดต่อกัน การปรับตัวลงดังกล่าวรุนแรงน้อยกว่าในเดือนต.ค.ที่หดตัวลง 9% เมื่อเทียบรายปี
ทั้งนี้ การส่งออกลดลง 3.7% แตะ 1.25 ล้านล้านหยวน และการนำเข้าปรับลง 5.6% ที่ 9.10 แสนล้านหยวน โดยยอดเกินดุลการค้าขยายตัว 2% สู่ระดับ 3.431 แสนล้านหยวน
โดยรัฐบาลญี่ปุ่นปรับเพิ่มประมาณการการขยายตัวของผลิตภัณฑ์มวลรวมภายในประเทศ (GDP) ในไตรมาส 3 ปีนี้ขึ้นสู่ระดับ 1% หลังจากที่ข้อมูลเบื้องต้นเมื่อวันที่ 16 พ.ย.ระบุว่า GDP ในไตรมาส 3 หดตัวลง 0.8% 